|  |  |
| --- | --- |
| **Όνομα Δραστηριότητας** | Οι ρίζες της ρητορικής του μίσους |
| **Στόχοι** | * Να αναγνωρίσουν ότι όλοι/ες έχουμε στερεότυπα. * Να κατανοήσουν πώς τα στερεότυπα επηρεάζουν τις σκέψεις και τις πράξεις μας. * Να αναγνωρίσουν ότι τα στερεότυπα είναι οι ρίζες της ρητορικής του μίσους. |
| **Περιγραφή** | 1. Οι συντονιστές/στριες της ομάδας θα ρωτήσουν τα μέλη της ομάδας: «Πιστεύετε ότι έχετε στερεότυπα; Για ποιες ομάδες ανθρώπων; Τι πιστεύετε για αυτές τις ομάδες;» Θα σημειώσουν τις απαντήσεις σε έναν πίνακα σημειώσεων.  2. Έπειτα θα δώσουν σε κάθε άτομο ένα post-it (χαρτάκι αυτοκόλλητο) που δεν πρέπει να δουν οι ίδιοι/ες, αλλά να το κολλήσουν στο μέτωπό τους. Όταν όλοι/ες οι συμμετέχοντες/χουσες έχουν ένα post-it στο μέτωπό τους, θα τους ζητηθεί να βρουν φίλους/ες, αξιολογώντας την επιλογή τους βάσει του κάθε post-it. Όταν βρουν φίλους/ες θα προσπαθούν να παραμένουν κοντά τους. Σε κάθε post-it μπορούμε να έχουμε γράψουμε διαφορετικές ομάδες ατόμων με θετικά ή αρνητικά στερεότυπα για εμάς (π.χ. γυναίκα αστυνομικός, ομοφυλόφιλος άνδρας, μουσουλμάνος άνδρας, γερμανός επιστήμονας, γυναίκα κοινωνική λειτουργός, πρώην ασθενής με AIDS, παράνομος μετανάστης από την Ελλάδα, παράνομος μετανάστης από το Ιράκ , πρώην φυλακισμένος, ταξιτζής, δάσκαλος, κ.α.).  3. Στη συνέχεια θα ζητήσουν από τους συμμετέχοντες/χουσες να μιλήσουν για τις επιλογές τους, προτού και αφότου, βγάλουν τα post-it τους (δηλαδή με ποιο κριτήριο έκαναν τις επιλογές τους, πώς ένιωσαν που ορισμένοι συμμετέχοντες/χουσες τους/τις απέφευγαν ή τους επέλεξαν για φίλους/ες).  4. Τέλος, θα ξεκινήσουμε μια συζήτηση ρωτώντας τους συμμετέχοντες/χουσες, αφού καθίσουμε ξανά: «Γιατί όλοι/ες έχουμε στερεότυπα; Είναι πάντα χρήσιμα; Πιστεύετε ότι υπάρχει σύνδεση μεταξύ των στερεοτύπων και της ρητορικής του μίσους; Ποιες μπορεί να είναι οι συνέπειες των αρνητικών στερεοτύπων σε έναν άνθρωπο;» |
| **Τύπος Δραστηριότητας** | Βιωματική δραστηριότητα και ανταλλαγή απόψεων |
| **Διάρκεια** | 60 λεπτά |
| **Χώρος και Υλικά** | Χώρος: Ένα ευρύχωρο δωμάτιο.  Υλικά: πίνακας σημειώσεων, μαρκαδόροι, post-it, καρέκλες. |
| **Μαθησιακά Αποτελέσματα** | Μετά την ολοκλήρωση της δραστηριότητας, οι συμμετέχοντες/χουσες θα πρέπει να είναι σε θέση:   * Να αναγνωρίζουν τα δικά τους στερεότυπα και το αντίκτυπο που έχουν στη συμπεριφορά τους. * Να κατανοήσουν πώς πυροδοτείται η ρητορική του μίσους. * Να λειτουργούν με περισσότερο ενσυναίσθηση. |
| **Ενότητα** | Κατανόηση της ρητορικής μίσους |
| **Πηγή** | «Το Χαμόγελο του Παιδιού» |